《史丞相生辰》
宋代·喻良能

姓名久已覆金瓯，一品师臣德业优。
黼扆尚询黄发旧，衮衣难伴赤松游。
松筠劲节高三事，桃李浓阴遍九州。
萧叶杨门端可继，只今衮衮富公侯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。